দিঘার জগন্নাথ মন্দিরের মামলা প্রত্যাহার বিশ্ব হিন্দু পরিষদের

ওয়েবডেস্ক- দিঘার (Digha) জগন্নাথ মন্দিরের (Jagannath Temple) মামলা প্রত্যাহার করে নিল বিশ্ব হিন্দু পরিষদ (Vishwa Hindu Parishad) । দিঘার জগন্নাথ মন্দির তৈরি সিদ্ধান্তকে চ্যালেঞ্জ জানিয়ে জনস্বার্থ মামলা (Public interest litigation) দায়ের করেছিল বিশ্ব হিন্দু পরিষদ। বারংবার মামলার মুলতবির আবেদন জানানোর পর আজ মামলা প্রত্যাহার করে নিল।তবে নতুন করে মামলা দায়েরের সুযোগ থাকবে এমনটাই জানিয়ে দিল ভারপ্রাপ্ত প্রধান বিচারপতি ডিভিশন বেঞ্চ।

প্রসঙ্গত, মন্দিরটি ঘিরে বিতর্ক শুরু হয় ‘জগন্নাথ ধাম’ নাম ঘোষণা করা নিয়ে। কারণ পুরী চার ধামের মধ্যে একটি। হিন্দুদের কাছে এটি আবেগের বিষয়। এই ভাবে হঠাৎ করে কোনও মন্দিরকে ধাম বলা যায় না। কারণ ঐতিহ্যগত বলতে বদ্রীনাথ, রামেশ্বরম, দ্বারকা, পুরীর জগন্নাথ মন্দিরকে বোঝায়, এমনটাই যুক্তি দিয়ে বিতর্কের সূত্রপাত।

দিঘার মন্দিরকে এই নামে অভিহিত করা নিয়ে হিন্দু ধর্মের নীতি লঙ্ঘন হয়ে বলে প্রশ্ন ওঠে। প্রাথমিকভাবে কিছু গোষ্ঠী এই মন্দির নির্মাণকে চ্যালেঞ্জ করে মামলা দায়ের করে। তবে বিশ্ব হিন্দু পরিষদ মামলাটি প্রত্যাহার করে নিয়েছে।

উল্লেখ্য, পুরীর আদলে বিশাল এলাকা জুড়ে মুখ্যমন্ত্রী মমতা বন্দ্যোপাধ্যায়ের উদ্যোগে দিঘায় জগন্নাথ মন্দির নির্মিত হয়। মুখ্যমন্ত্রীর উদ্দেশ্য ছিল, বহু মানুষেরই জগন্নাথ মন্দিরে যাওয়ার ইচ্ছে থাকে। কিন্তু রাজ্যের বাইরে হওয়ায় নানা কারণে সেই শখ বা ইচ্ছে সব সময় পূরণ হয় না। তাই বেশিদূর না গিয়ে যাতে জগন্নাথ দেবের দর্শন রাজ্যের মানুষ যাতে এখানে করতে পারেন সেই বিবেচনা করেই দিঘায় জগন্নাথ দেবের মন্দির স্থাপণ করা হয়।  ২০২২ সালে মন্দির নির্মাণ কাজ শুরু হয়। চলতি বছরের ৩০ এপ্রিল মহাসমারোরে নিষ্ঠা, রীতি ঐতিহ্য মেনে আনুষ্ঠানিকভাবে মন্দির উদ্বোধন করা হয়। সমস্ত বিষয়টি তদারকি করেন মুখ্যমন্ত্রী স্বয়ং।

আরও পড়ুন-

দেখুন আরও খবর-