প্রতিমা ভাঙচুর ঘিরে উত্তপ্ত তমলুক, বিক্ষোভে বিশ্ব হিন্দু পরিষদ

সৌম্যজিৎ চট্টোপাধ্যায়, তমলুক: প্রায় ৪০ টি মাটির প্রতিমা ভাঙচুরের ঘটনায় তীব্র চাঞ্চল্য। এলাকায় উত্তেজনা, প্রতিবাদে জাতীয় সড়ক অবরোধ করে বিক্ষোভ বিশ্ব হিন্দু পরিষদের (Vishwa Hindu Parishad)।গত কাল মধ্য রাতে তমলুক থানার (Tamluk Police Station) গণপতিনগরে (Ganapatinagar)  হলদিয়া মেছেদা ১১৬ B জাতীয় সড়কের ধারে উত্তর নারকেলদা হাটের কাছে রাতের অন্ধকারে দুষ্কৃতীরা একটি মৃৎ শিল্পালয়ে হামলা চালায়।

অনিল চাকড়ার ঠাকুর তৈরির কারখানার ঘটনা। যেখানে একাধিক লক্ষ্মী প্রতিমা ও কালো প্রতিমা তৈরি হচ্ছিল। লক্ষ্মী ঠাকুর ও কালী ঠাকুরের প্রায় চল্লিশটি মূর্তি ভাঙা হয়েছে বলে অভিযোগ।

পূর্ব মেদিনীপুর জেলার তমলুক থানার অন্তর্গত নিমতৌড়িতে হাই রোড সংলগ্ন গণপতি নগরের (উত্তর নারকেলদা হাটের কাছে) ঘটনা। এলাকায় উত্তেজনা রয়েছে।

আরও পড়ুন-  প্রতিমা নিরঞ্জনকে কেন্দ্র করে তৃণমূলের গোষ্ঠীকোন্দলের ছবি প্রকাশ্যে

সেই অভিযোগ তুলে সোচ্চার হয় বিশ্ব হিন্দু পরিষদ। জাতীয় সড়কের কাছে নিমতৌড়ির ডিএম অফিসের সামনে পথ অবরোধ করে তারা। প্রায় এক ঘন্টা বিক্ষোভ চলে। শেষে পুলিশি হস্তক্ষেপে বিক্ষোভ ওঠে। পরিস্থিতি নিয়ন্ত্রণে আসে, তবে এলাকায় আতঙ্ক রয়েছে।

দেখুন আরও খবর-